《偈颂一百零一首》
宋代·释慧性

瞿昙夜半见明星，礁觜挑开眼裹筋。
四十九年无畏说，至今错认定盘星。
将头不猛，带累三军。
曹溪波浪如相似，无限平人被陆沈。

作者简介：释慧性（一一六二～一二三七），号无明，俗姓李，达州巴渠（今四川宣汉东北）人。孝宗淳熙十五年（一一八八）祝发，束包南游。首谒佛照光，又造松源崇岳座下。出世蕲州资福寺，越两年，迁智度寺。后历住南康军庐山归宗能仁、开先华藏、栖贤宝觉、平江府阳山尊相、寿宁万岁等寺。理宗嘉熙元年卒，年七十六。为南岳下十九世，松源崇岳禅师法嗣。有《无明慧性禅师语录》，收入《续藏经》。